ОБЯВЛЕНИЕ ЗА ПОДБОР

Община Пловдив кани потенциални кандидати за следните позиции : **Психолог/ Ръководител; 5 Сътрудника социални дейности; 1 Детегледач** по проект „Продължаваща подкрепа за деинституционализация на децата и младежите в община Пловдив”. Проектът се реализира по Оперативна програма „Развитие на човешките ресурси” 2014-2020 г., приоритетна ос „Намаляване на бедността и насърчаване на социалното включване”, процедура „Продължаваща подкрепа за деинституционализацията на децата и младежите- ЕТАП 2- Предоставяне на социални и интегрирани здравно-социални услуги за деца и семейства- КОМПОНЕНТ 1, код BG05M9OP001-2.019.

***Цели на проекта:***

Целта на проекта е да продължи подкрепата на процеса на деинституционализация на грижата за децата и младежите чрез обезпечаване разкриването на седем нови социални услуги в общността - четири услуги от резидентен тип и три консултативни услуги. Новите социални услуги гарантират правото на децата и младежите на семейна среда, както и равен достъп до качествена грижа и услуги.

 **I.Кандидатите следва да отговарят на следните изисквания:**

 **1.Основни изисквания за позиция Психолог/ Ръководител:**

* да имат висше образование - завършена образователна степен бакалавър или магистър специалност „Психология“;
* да притежават компютърна грамотност.

***Ще се счита за предимство:***

* да имат практически опит в работа с уязвими деца и семейства или в изпълнение на проекти в областта на социалните услуги за деца и семейства, здравеопазването, образованието, предучилищната подготовка или социалното включване на деца и семейства в риск;
* да имат професионален опит в областта на социалните, здравните или образователните дейности;
* да познават нормативната уредба в областта на закрилата на детето, социалните услуги за деца и семейства;
* да познават спецификата на социалната работа с различни уязвими групи, както и да бъдат мотивирани да работят с тях.

**Профил на длъжността:**;

* Разработване на програми и обучителни материали за провеждане на групова работа с потребителите с цел тяхната реинтеграция и социално включване в гражданското общество;
* Провеждане на групова и индивидуална консултация и подкрепа на настанените младежи за усвояване на умения за самостоятелен начин на живот в среда, близка до семейната;
* Изготвяне на графиците за провеждане на групова и индивидуална работа в услугата за подкрепа на младежите за лична изява и интереси, както и за тяхното професионално ориентиране;
* Води необходимата документация и отчетност;
* Организира, контролира и мониторира цялостната работа в услугата.

**Срок на договора и работно време:** С одобрения кандидат ще бъде сключен срочен трудов договор за 12 месеца с изпитателен срок. Работно време – 8часа дневно.

**Размер на основната месечна заплата :** 1000 лв. за пълен работен ден.

**2. Основни изисквания за позиция Сътрудник социални дейности**

**•** да имат средно или висше образование - завършена образователна степен специалист, бакалавър или магистър;

• да притежават компютърна грамотност.

**Ще се счита за предимство:**

• да имат практически опит в работа с уязвими деца и семейства или в изпълнение на проекти в областта на социалните услуги за деца и семейства, здравеопазването, образованието, предучилищната подготовка или социалното включване на деца и семейства в риск;

• с предимство са кандидатите завършили професионално направление социални дейности, социална педагогика, здравно-социален мениджмънт или педагогическа правоспособност;

• да имат професионален опит в областта на социалните, здравните или образователните дейности;

• да познават нормативната уредба в областта на закрилата на детето, социалните услуги за деца и семейства;

• да познават спецификата на социалната работа с различни уязвими групи, както и да бъдат мотивирани да работят с тях.

**Профил на длъжността:**

• Подпомагане Психолог/ Ръководител при разработване на програми и обучителни материали за провеждане на групова работа с потребителите с цел тяхната реинтеграция и социално включване в гражданското общество и работна среда;

• Създаване и поддържане на база данни, относно потребителите по отделните дейности, в които участват;

• Изготвя оценка на потребностите и индивидуален план за работа на всеки потребител по проекта;

• Участва в изготвянето на методика и програма за социална адаптация на настанените лица;

**Срок на договора и работно време:** С одобрения кандидат ще бъде сключен срочен трудов договор за 12 месеца с изпитателен срок. Работно време – 12часа на смени.

**Размер на основната месечна заплата :** 850 лв. за пълен работен ден.

**3.Основни изисквания за позиция Детегледач**

**•** да имат средно или висше образование - завършена образователна степен специалист, бакалавър или магистър;

• да притежават компютърна грамотност.

**Ще се счита за предимство:**

 да имат практически опит в работа с уязвими деца и семейства или в изпълнение на проекти в областта на социалните услуги за деца и семейства, здравеопазването, образованието, предучилищната подготовка или социалното включване на деца и семейства в риск;

• с предимство са кандидатите завършили професионално направление социални дейности, социална педагогика, здравно-социален мениджмънт или педагогическа правоспособност;

• да имат професионален опит в областта на социалните, здравните или образователните дейности;

• да познават нормативната уредба в областта на закрилата на детето, социалните услуги за деца и семейства;

• да познават спецификата на социалната работа с различни уязвими групи, както и да бъдат мотивирани да работят с тях.

**Профил на длъжността:**

• Да следи за спазването на хранителния и хигиенен режим на детето;

• Да организира занимателни игри, в които да участва детето, да му чете книжки, да му пуска детска музика;

* Да спазва педагогическо поведение при общуването с детето и изискванията за възпитание за съответната възраст;

**Срок на договора и работно време:** С одобрения кандидат ще бъде сключен срочен трудов договор за 12 месеца с изпитателен срок. Работно време – 8 часа на дневно.

**Размер на основната месечна заплата :** 750 лв. за пълен работен ден.

**II. Документи за кандидатстване:**

Заинтересованите кандидати следва да представят следните документи:

- заявление (по приложения образец);

- автобиография, с подробно описание на изискуемите квалификация и опит.

**III.Срок и начин за подаване на документи :**

Заинтересованите кандидати следва да подадат документи за кандидатстване в срок до **17.00 ч. на 15.10.2021 г.**

Документите могат да се подават в деловодството на община Пловдив на адрес: пл. „Стефан Стамболов“ № 1, всеки работен ден (понеделник – петък) от 9.00 до 17.00 часа в рамките на срока, определен в обявлението. Кандидати, подали документи след изтичане на срока, няма да бъдат допуснати до участие.

**IV**. **Етапи на подбора:**

**Етап 1.** Преглед на кандидатурите по документи. Селектиране на кандидатите, отговарящи на критериите за образование и професионален опит

 **Етап 2.** Провеждане на събеседване с допуснатите кандидати. Чрез структурираното интервю се проверяват мотивацията, деловите качества и личностовите качества.

 **Етап 3.** Класиране на кандидатите и обявяване на резултатите.